[pic] | ЕВРОПЕЙСКА КОМИСИЯ |

Брюксел, 1.2.2011

COM(2011) 42 окончателен

ДОКЛАД НА КОМИСИЯТА ДО СЪВЕТА

Проучване на прилагането начлен 45, параграф 2 от Правилника за длъжностните лица

ДОКЛАД НА КОМИСИЯТА ДО СЪВЕТА

Проучване на прилагането начлен 45, параграф 2 от Правилника за длъжностните лица

Въведение

На 16 юли 2009 г. Съветът прикани Комисията да извърши проучване на прилагането в институциите на Общите правила, които определят начините за прилагане на член 45, параграф 2 от Правилника за длъжностните лица.

В контекста на реформата на Правилника за длъжностните лица Съветът реши, че в бъдеще всеки служител следва да покаже умения за работа с трети език. За прилагането на това решение с член 45, параграф 2 от Правилника за длъжностните лица се създава пряка връзка между задължението на длъжностните лица да покажат умения за работа с трети език и първото им повишаване след назначаване.

Институциите определиха общите разпоредби за изпълнение на този параграф. Правилата се прилагат за длъжностните лица, чието първо повишаване след назначаване влиза в сила след 30.4.2006 г[1]. В тези правила се предвижда достъп на длъжностните лица до обучение по трети език. В правилата се посочва, че за всяко повишаване, влизащо в сила преди 31.12.2008 г., изискваното ниво съответства на ниво 4 от междуинституционалните езикови обучения, което е равностойно на ниво A2 на общата референтна рамка на Съвета на Европа, докато за повишаванията, влизащи в сила след 1 януари 2009 г., изискваното ниво е ниво 6, което е равностойно на ниво B2 на общата референтна рамка на Съвета на Европа.

Проучването е изготвено въз основа на осем въпроса, които бяха отправени по искане на Съвета.

Проучването се отнася до всички институции. Затова всички институции предоставиха съответните данни относно своя персонал. Следователно данните, посочени в проучването, се отнасят до всички институции, с изключение на някои статистически данни, чийто произход е посочен отделно. Данните се отнасят за периода до 31.12.2009 г., освен ако не посочено друго.

Лицата, за които се отнася тази разпоредба

Лицата, за които може да се отнася задължението да покажат умения за работа с трети език преди повишаването, са следните:

- всички активно заети длъжностни лица в институцията към 1 май 2004 г., които все още не са повишавани за първи път след наемането им на работа към 1.5.2006 г., както и

- всички длъжностни лица, наети след 1 май 2004 г.

В посочената по-долу таблица е указан броят на служителите, които са потенциално засегнати от разпоредбата в отделните институции

Съвет | 248 | 187 | 225 | 128 | 255 | 289 | 1332 | 156 | 1488 |

Комисия | 3612 | 674 | 1416 | 1245 | 1400 | 1146 | 9493 | 857 | 10350 |

Френски | 52 % | 53 % | 52 % | 43 % | 50 % |

Английски | 18 % | 20 % | 24 % | 21 % | 20 % |

Немски | 9 % | 5 % | 8 % | 12 % | 9 % |

Испански | 8 % | 7 % | 6 % | 7 % | 8 % |

Нидерландски | 7 % | 10 % | 3 % | 4 % | 6 % |

Италиански | 4 % | 3 % | 5 % | 6 % | 4 % |

Други | 2% | 2% | 2% | 7% | 3 % |

Общо | 100 % | 100 % | 100 % | 100 % | 100 % |

Оказва се, че френският и английският език представляват почти 70 % от всички езици. Всички езици на Общността обаче бяха предмет на искания за записване на обучения.

Длъжностни лица, повишени за първи път през преходния период, без да са достигнали ниво 6

През преходния период, който приключи на 31 декември 2008 г., 961 длъжностни лица бяха повишени, без да са достигнали ниво 6 на междуинституционалните езикови курсове.

Начините за доказване на езиковите умения през преходния период бяха три:

1. признаване на свидетелство/диплома от страна на ЕРSO (съответстващо на ниво 4 или на по-високо);

2. успешно полагане на тест, организиран от ЕPSО (ниво 4);

3. успешно преминаване на междуинституционален езиков курс или на друг курс (ниво 4).

Сред тези три начина за доказване на езикови умения през преходния период 48 % от длъжностните лица, доказали уменията си да работят с трети език, избраха да следват междуинституционален езиков курс. Другите длъжностни лица избраха да преминат тест на ЕPSО или да им бъде призната дипломата, което означава, че вече притежават достатъчни познания по третия език.

Начини за доказване на езикови умения, избрани от длъжностните лица, които бяха повишени за първи път през преходния период:

Съвет | 58 | 76% | 13 | 17% | 5 | 7% | 76 |

Комисия | 276 | 40% | 250 | 37% | 158 | 23% | 684 |

Други институции | 40 | 83% | 6 | 13% | 2 | 4% | 48 |

Европейски парламент | 147 | 122 | 269 |

Съвет | 108 | 92 | 200 |

Комисия | 1672 | 907 | 2579 |

Съд | 42 | 28 | 70 |

Сметна палата | 60 | 24 | 84 |

ЕИСК | 24 | 45 | 69 |

Комитет на регионите | 17 | 21 | 38 |

Общо | 2070 | 1239 | 3309 |

Вижда се, че 2 070 длъжностни лица бяха повишени, след като достигнаха умения, съответстващи на ниво 6 благодарение на езикови обучения през преходния период, а други 1 239 длъжностни лица бяха повишени, след като достигнаха умения, съответстващи на ниво 6 благодарение на езикови обучения през 2009 г.

Длъжностни лица, чието повишаване беше отложено поради неуспешно полагане на езиковия тест[5]

В отделните институции процедурите за повишаване на длъжностните лица се провеждат различно. Например в Парламента и в Комисията се използва система за натрупване на точки в т. нар. „раница“: длъжностните лица са повишени, след като достигнат прага за повишаване. При такава система е възможно да бъде установен броят на длъжностните лица, които са достигнали прага, но които все още не са доказали своите умения да работят с трети език, поради което повишаването им се отлага. Затова пък в някои други институции като в Съвета не съществува точкова система. Длъжностните лица, които не са изпълнили задължението, посочено в член 45, параграф 2, са включени в списъка на длъжностните лица, допустими за повишаване (длъжностни лица, прослужили достатъчно дълго време, за да бъдат повишени), но повишаването им е отложено автоматично, без да бъдат проверявани заслугите им. Броят на тези длъжностни лица може лесно да бъде изчислен, но не е сигурно, че те са щели да бъдат повишени, ако бяха изпълнили задължението, посочено в член 45, параграф 2, тъй като повишенията се извършват след сравнителен преглед на уменията. В други институции са налице различни системи. Следователно е невъзможно да се анализира по абсолютно съпоставим начин въпросът, свързан с отложените повишавания.

В таблицата по-долу е посочен броят на случаите, при които няма повишаване, или при които лицата са били изключени от списъка за повишения, разпределени по години:

2006 | 2007 | 2008 | 2009 | Общо |

Европейски парламент | 0 | 4 | 4 | 9 | 17 |

Съвет | 0 | 17 | 9 | 19 | 45 |

Комисия | 17 | 20 | 30 | 106 | 173 |

Съд | 0 | 0 | 0 | 12 | 12 |

Сметна палата | 0 | 0 | 2 | 2 | 2[6] |

ЕИСК | 0 | 3 | 0 | 3 | 6 |

Комитет на регионите | 3 | 1 | 2 | 5 | 9[7] |

Общо | 20 | 45 | 47 | 156 | 268 |

Предоставени ресурси и начини за удовлетворяване на потребностите по отношение на обученията с цел постигане на квалификациите, посочени в член 45, параграф 2 от Правилника за длъжностните лица, включително графици за осъществяването на това (организиране на нови езикови курсове, искания, включени във вече предлаганите езикови курсове и т.н.)

Институциите ползват главно съществуващите междуинституционални езикови курсове. Тъй като през 2004 г. вече бяха предложени езикови курсове за всички 23 официални езика, след въвеждането на новия правилник не бяха разработени нови междуинституционални курсове, а само беше увеличен броят на групите. За 23-те официални езика се предлагат курсове от ниво 1 до ниво 6 в Брюксел и в Люксембург.

Трябва да се подчертае, че изучаването на трети език е не само свързано с перспективата за повишение, но и с изискванията на работата. Прилагането на член 45, параграф 2 създаде единствено допълнителна индивидуална мотивация за насърчаване на политика на езиково многообразие в институциите. Предвид избора на езиците повечето от тези курсове щяха да се състоят, дори и да не съществуваше член 45, параграф 2. Дори в рамките на член 45, параграф 2 изборът на езика трябва да съответства на нуждите на работата.

Междуинституционалните езикови курсове са организирани въз основа на 3 сесии на година със средна продължителност от 60 часа (всяка сесия съответства на едно основно ниво):

- курсове два пъти в седмицата от март до юли (един час и петдесет минути на сесия);

- курсове два пъти в седмицата от септември до януари (един час и петдесет минути на сесия);

- интензивни летни курсове през юли и август (4 часа на ден);

Проследяването на прилагането на член 45, параграф 2 във всяка институция се осъществява по принцип от две длъжностни лица със степен AST, които отделят за това между 15 % и 50 % от работното си време. Освен тях още три длъжностни лица/договорно наети служители в ЕPSО отделят време за анализ на дипломите и организирането на езикови тестове за тези, които не следват межуинституционални езикови курсове[8]. Организирането на междуинституционалните езикови курсове се извършва от 16 членове на персонала[9].

Делът на курсовете, които са следвани с предимство по силата на член 45, параграф 2, е 19,7 %. Така може да се изчисли, че броят на членовете на персонала, които се занимават с организирането на курсове по силата на член 45, параграф 2, е трима длъжностни лица/договорно наети служители[10], и че въз основа на следната таблица разходите за периода между 2004 и 2009 г. са около 3 130 000 EUR[11].

Годишен размер на разходите за междуинституционалните езикови курсове в евро, включително курсовете за целите на член 45, параграф 2 (19,7 %)

Годишен размер на разходите за междуинституционалните езикови курсове | 2004 * | 2005 | 2006 | 2007 | 2008 | 2009 | Общо 2004 — 2009 г. |

БРЮКСЕЛ[12] | 701 142 | 1 915 782 | 2 201 553 | 2 049 209 | 2 760 097 | 2 558 344 | 12 186 127 |

ЛЮКСЕМБУРГ[13] | 185.818 | 569 148 | 624 427 | 683 351 | 851 415 | 794 597 | 3 708 756 |

Общо | 886 960 | 2 484 930 | 2 825 980 | 2 732 560 | 3 611 512 | 3 352 941 | 15 894 883 |

*периодът 30.4.2004 г. — 31.12.2004 г. включва един седмичен курс

Следва да се отбележи, че освен междуинституционалните курсове, няколко институции организират вътрешноведомствени курсове, както и други курсове освен в Брюксел и в Люксембург, предназначени основно за длъжностните лица, които се затрудняват при доказването на изискваните умения.

Среден брой платени работни часа, които длъжностните лица са посветили на подготовката за теста за владеене на трети език

Длъжностните лица, за които се отнася задължението за владеене на трети език, участват средно в общо 100 часа междуинституционални езикови курсове, за да докажат владеенето на трети език. Не могат да бъдат отчетени вътрешните курсове, организирани от институциите. Това са 200 часа средно за тези, които са следвали курс, а броят им е незначителен за тези, които са доказали владеене на трети език по друг начин.

Стандартните междуинституционални езикови курсове като цяло са организирани, така че да се сведе до минимум отражението им върху всекидневната работа на длъжностните лица, т.е. рано сутрин, през обедните часове или вечер. В много случаи служителите на практика работят извънредни часове, за да могат да управляват работата си, като следват езикови курсове.

Общ брой на длъжностните лица, които трябва да докажат владеене на трети език, и брой на длъжностните лица, които не изпълниха това задължение до 1 януари 2009 г. (ниво 4)

Към 1 януари 2009 г. общият брой на длъжностните лица, за които се отнася потенциално задължението да владеят трети език, достигна 14 635 (вж. раздел 0).

Оставащите на 1 януари 2009 г. длъжностни лица, на които все още предстои да докажат владеенето на трети език, бяха 3 560. Сред тях 47 не бяха повишени през преходния период, защото не бяха доказали ниво 4. Понастоящем тези 47 длъжностни лица трябва да докажат ниво 6.

Институция | Общ брой на длъжностните лица, за които на 1 януари 2009 г. все още важеше задължението да докажат владеенето на трети език | Брой на длъжностните лица, които на 1 януари 2009 г. не бяха повишени все още, тъй като не са доказали ниво 4 | % |

Европейски парламент | 418 | 4 | 0,96% |

Съвет | 267 | 9 | 3,37% |

Комисия | 2275 | 30 | 1,32% |

Съд | 212 | 0 | 0,00% |

Сметна палата | 49 | 2 | 4,08% |

ЕИСК | 288 | 0 | 0,00% |

Комитет на регионите | 51 | 2 | 3,92% |

Общо | 3.560 | 47 | 1,32% |

Брой на длъжностните лица, които при изпълнение на задълженията си използват третия език, научен с цел повишаване.

Институциите не разполагат с автоматизирани средства, които да им позволяват да извършват количествено определяне на използването от страна на длъжностните лица при изпълнение на задълженията им на третия език, придобит с цел повишаване.

Следва обаче да се отбележи, че изборът на трети език следва да става, като се вземат предвид нуждите на службата и на институцията.

Може да се отбележи, че английският и френският език представляват 70 % от исканията за записване, въведени с предимство по силата на член 45, параграф 2 до 31.12.2009 г. (вж. раздел 3). Ученето на другите езици съответства също на нуждите на службата в определени области.

Заключение

Най-често избираните езици като трети език са френският (50 %) и английският (20%). Малко повече от половината от длъжностните лица вече притежават умения на трети език, което доказаха с помощта на дипломи или тестове, организирани от ЕРSО. Другата половина от длъжностните лица избраха междуинституционалните езикови курсове като средство за доказване на уменията си да работят с трети език. Размерът на разходите за институциите представлява около 20 % от бюджета за езиково обучение и средно 100 часа, прекарани за изучаване на език. При все това по-голямата част от разходите би възникнала, дори и да нямаше разпоредба като член 45, параграф 2. Повечето длъжностни лица успяха да докажат уменията си да работят с трети език и повишаването на малка част от тях беше отложено заради неспособност да докажат владеене на трети език.

[1] По силата на член 11 от приложение XIII към Правилника за длъжностните лица новото задължение, посочено в член 45, параграф 2, не се прилага за повишенията, влезли в сила преди 1 май 2006 г. Следва да се подчертае, че длъжностните лица, преминали успешно конкурс за юрист-лингвисти и за писмени или устни преводачи, отговарят автоматично на условието, свързано с умението да работят с трети език.

[2] Повечето служители, които следват езиков курс, за да покажат умения за работа с трети език, избират междуинституционален езиков курс. Това улеснява събирането на данни, тъй като организирането на междуинституционалните езикови курсове е централизирано. Трябва обаче да се отбележи, че съществуват и други езикови курсове, които Комисията не е в състояние да включи в този анализ.

[3] Май 2004 г. — декември 2008 г.

[4] Съдът не разграничава участниците, които следват курс с предимство по силата на член 45, параграф 2, от тези, записани поради други причини.

[5] Или поради други причини

[6] За Сметната палата става дума за същите две лица за 2008 и 2009 г.

[7] В Комитета на регионите броят на всички засегнати длъжностни лица беше 9, тъй като двама от тях бяха в същата ситуация, т.е. допустими за повишаване през 2009 г., но през 2008 г. не отговаряха на изискванията, посочени в член 45, параграф 2.

[8] С помощта на комитет за оценяване, съставен от 3 постоянни членове от институциите и 46 езикови консултанти, до които се правят допитвания чрез писмена процедура с цел оценяване на дипломите. Комитетът заседава шест пъти в годината.

[9] Следва да се отбележи, че освен персоналът на централизирано ниво, считаме, че следва да се вземе предвид 0,1 длъжностно лице от степен AST на генерална дирекция/служба на децентрализирано ниво, което да работи за удовлетворяване на изискванията от Правилника, свързани с уменията по трети език.

[10] 19,7 % от 16 души.

[11] 19,7 % от общите разходи за курсове за периода 2004—2009 г.

[12] NB: Годишният размер на разходите включва 4 полуинтензивни курса, 4 интензивни курса (февруари—юли—август—септември) и два курса два пъти в седмицата (март—юли и септември—януари).

[13] NB: Годишният размер на разходите включва 1 полуинтензивен курс (февруари), 1 интензивен курс (юли—август) и два курса два пъти в седмицата (март—юли и септември—януари).